[{"text_idx": "#000000", "text": "La unua jubileo de SES"}, {"text_idx": "#000001", "text": "La 11\u201319an de julio en la Slovakia urbo Martin okazis la jubilea, deka Somera Esperanto-Studado (SES), al kiu venis 190 homoj el 27 landoj por lerni Esperanton au\u0306 plibonigi la konon de la Lingvo Internacia."}, {"text_idx": "#000004", "text": "Sed SES ofertis ne nur antau\u0306tagmezan lingvolernadon. La programo estis ric\u0302a, kaj c\u0302iuj povis trovi por si ion interesan. Vojag\u0302emuloj povis viziti famajn slovakajn urbojn, kastelojn, bestog\u0302ardenon au\u0306 la montaron Altaj Tatroj. Scivolemuloj povis partopreni interesajn posttagmezajn prelegojn. La programeroj estis buntaj: kursetoj de diversaj lingvoj, diskutrondoj pri vivstiloj kaj socisistemoj, manartaj\u0302oj, movadprelegoj kaj danckursoj. Dancemuloj esprimis sin ankau\u0306 dum vesperaj koncertoj, interalie de Asorti kaj Kas\u0302i."}, {"text_idx": "#000005", "text": "Koncerto de Asorti (Foto: Andrzej Sochacki)"}, {"text_idx": "#000007", "text": "Omag\u0302e al la deka okazigo de la somera studado, Marek Blahus\u030c proponis kvizon pri SES kun valoraj premioj. Ni festis la jubileon ankau\u0306 per kuko kaj medogustumado. Krome dum la lasta vespero okazis au\u0306kcio de bela pentrajo kun montara pejzag\u0302o de Martin, kiun dum SES kreis unu el la partoprenantoj. La bildon post sufic\u0302e longa batalo gajnis Dorota Rodzianko, kiu volis konservi g\u0302in kiel belan memoraj\u0302on pri la jubilea SES."}, {"text_idx": "#000008", "text": "SES 2015 estis la lasta SES antau\u0306 la venontjara 101a Universala Kongreso en Nitra, pro kiu SES ne okazos en 2016. Tamen mi esperas, ke la organizantoj, ripozinte post la grandega laboro dum UK-101, denove invitos nin al SES en 2017 kaj poste."}]